**Bratislavský stolnotenisový zväz**

*Černockého 6, 831 53 Bratislava*

**Zápisnica**

**Z rokovania Disciplinárnej komisie BSTZ, konanej dňa 5.5.2017 v Bratislave**

Dňa 19.4.2017 VV BSTZ na svojom zasadnutí zriadil Disciplinárnu komisiu na Prešetrenie porušenia Súťažného poriadku SSTZ klubom STK Pezinok v zložení:

Predseda: Ján Vaniak

Členovia: Martin Grežo - Karlova Ves

Petra Baďurová – Educo Petržalka

Rudolf Čech – Slovenský Grob

Pavol Drozd – Slovan OÚ Most pri Bratislave

Disciplinárna komisia sa zišla dňa 5.5.2017 v zložení : Ján Vaniak, Martin Grežo, Rudolf Čech a Pavol Drozd. Ospravedlnená bola Petra Baďurová z dôvodu odcestovania do Prahy.

Členovia komisie sa na svojom zsadnutí oboznámili so všetkými dostupnými materiálmi týkajúcich sa predmetného porušenia Súťažného poriadku SSTZ klubom STK Pezinok, týkajúceho sa neoprávneného štartu hráča Juraja Bellu v 3. a následne v 2. lige dlhodobých súťaží BSTZ a jeho presunov na súpiskách družstiev STK Pezinok B a C:

* Protestom ŠKST Feromax
* Protestom ŠK Ister Bratislava zaslaným Milanom Dufekom
* Žiadosťou predsedu STK

Napriek tomu, že protest ŠKST Feromax nespĺňal všetky požadované podmienky protestu – že nebol protestujúcim zaslaný na vedomie aj dotknutému klubu, obdobne ako aj protest ŠK Isteru Bratislava – nebol zložený vklad, sa Disciplinárna komisia predmetným porušením súťažného poriadku SSTZ zaoberala na základe rozhodnutia VV BSTZ a prijala aj príslušné závery.

Preštudovaním všetkých dostupných podkladov komisia zistila:

* Juraj Bella ako piaty hráč klubu STK Pezinok bol na základe rebríčkového postavenia rebríčka bol zaradený na prvé miesto v základe B družstva hrajúceho II. Bratislavskú ligu za ktoré dňa 7.2.2017 nastúpil v stretnutí proti družstvu Blatné A.
* Následne bol vyradený zo súpisky družstva STK Pezinok B a dopísaný na súpisku družstva STK Pezinok C, za ktoré nastúpil v 4 stretnutiach:

27.2.2017 - Spoje Ivanka – STK Pezinok C

9.3.2017 – STK Pezinok C – Štadión

16.3.2017 – Sv. Jur A – STK Pezinok C

21.3.2017 – Sv. Jur B – STK Pezinok C

- Po odohratí uvedených stretnutí bol opätovne vyradený zo súpisky družstva STK Pezinok

C a opätovne dopísaný do súpisky družstva STK Pezinok B, za ktorý nastúpil dňa

28.3.2017 v stretnutí STK Pezinok B – Feromax Bratislava C

- Všetky zmeny súpisiek boli oodsúhlasené a potvrdené predsedom ŠTK p. Alexandrom

Cibulom

Disciplinárna komisia BSTZ po preštudovaní všetkých podkladov zistila, že na základe neoprávneného štartu Juraja Bellu za družstvo STK Pezinok C v III. Lige, ŠTK BSTZ skontumovala všetky jeho zápasy odohrané v III. Lige a opravila konečné výsledky. Zároveň odstúpila porušenie súťažného poriadku na prerokovanie v DK BSTZ.

Po oboznámení sa so šetkými skutočnosťami DK BSTZ konštatovala:

* Juraj Bella bol na základe svojho rebríčkového postavenia správne zaradený na súpisku STK Pezinok B a oprávnene nastúpil dňa 7.2.2017 v stretnutí proti družstvu Blatné B.
* Na základe uvedeného bol z dôvodu, že odohral ako hráč základu družstva stretnutie v II. Lige, neoprávnene zaradený na súpisku družstva STK Pezinok C a jeho zápasy v III. Lige neboli v súlade s ustanovením SP o zaraďovaní hráčov na súpisky družstiev. Na základe toho mu ŠTK BSTZ jeho zápasy skrečovala. Nastúpiť za C družstvo by bol oprávnený iba v prípade že nenastúpil ani v jednom stretnutí II. Ligy a následne by nemohol hrať žiadnu vyššiu súťaž.
* Po odohratí zápasov v 4 stretnutiach III. Ligy bol opätovne zaradený na súpisku družstva STK Pezinok B a dňa 28.3.2017 nastúpil na stretnutie proti družstvu ŠKST Feromax C, kde bol na základe svojho rebríčkového postavenia. (V súlade s článkom 4.3.7.7.5.11. SP)
* Uvedeným porušením Súťažného poriadku SSTZ a po prekontrolovaní všetkých zápasov v ktorých Juraj Bella nastúpil v II. a III. lige nedošlo k ovplyvneniu celkových výsledkov v II. a III. lige a nemali vplyv na postupy a zostupy z uvedených súťaží.
* Uvedené posuny pri vykonávaní zmien v súpiskách (vyradenie a dopísanie hráča na súpisky) predseda klubu STK Pezinok p. Alexy a predseda ŠTK BSTZ p. Cibula zdôvodňovali zmetočným a chybným článkom 4.3.7.7.5.10., ktorý umožňoval rôzne výklady*: „Každý hráč môže byť zaradený najviac na troch súpiskách družstiev dospelých (v jednom čase). To znamená e môže byť aj na viacerých súpiskách daného klubu, ale súčasne môže byť len na troch, bez ohľadu na to či hral, alebo nehral súťažné zápasy v danej triede, pričom sa musia dodržať všetky pravidlá na tvorbu súpisiek“.*
* Po upozornení a zvážení všetkých okolností predseda klubu STK Pezinok p. Alexy poslal svoje stanovisko predsedovi ŠTK a ďalším členom so žiadosťou o skontumovanie všetkých zápasom J. Bellu v III. Lige, nakoľko si neuvedomil, že už nastúpil v jednom stretnutí v II. lige. Zároveň požiadal ŠTK SSTZ o zmenu článku 4.3.7.7.5.10.
* Dňa 2.4.2017 p. Cibula poslal členom VV BSTZ mail v ktorom oznámil, že žiada o ukončenie činnosti vo všetkých funkciách BSTZ. Vzhľadom k tomu, že to bolo v období pred ukončením súťažného ročníka 2016/2017, bol poverený výkonom svojej funkcie do skončenia súťažného ročníka.

O výsledkoch rokovania DK BSTZ bola informovaná aj p. Petra Baďurová, ktorá s nimi ako aj s jej rozhodnutím vyslovila súhlas

**ROZHODNUTIE DISCIPLINÁRNEJ KOMISIE BSTZ**

Na základe prešetrených skutočností Disciplinárna komisia BSTZ zistila porušenie Súťažného poriadku SSTZ pri tvorbe a schvaľovaní súpisiek družstiev STK Pezinok B a C zo strany klubu STK Pezinok a jeho predsedu,  zo strany predsedu ŠTK BSTZ p. Cibulu ako aj samotného hráča J. Bellu.

* Porušenie zistila v článku 4.3.7.7.5.12 Súťažného poriadku SSTZ : „*Hráči uvedení na súpiske družstva v jeho základe........nemôžu byť zaradení v tej istej kategórii na ďalšiu súpisku družstva oddielu-klubu štartujúcho v nižšej súťažnej triede“.*

**Za porušenie Súťažného poriadku SSTZ pri zostavovaní a schvaľovaní súpisiek, v súlade s Disciplinárnym poriadkom SSTZ Disciplinárna komisa BSTZ u l o ž i l a:**

1. V zmysle článku 5.2.2, a 5.5.2. Disciplinárneho poriadku - **peňažitú pokutu v sume 150.- Eur klubu STK Pezinok,**
2. Predsedovi klubu STK Pezinok p. Pavlovi Alexymu v zmysle čl. 5.3.1. vzhľadom k jeho doterajšej práci a prínosu pre stolnotenisové hnutie a BSTZ – **n a p o m e n u t i e**
3. Predsedovi ŠTK BSTZ za v zmysle čl. 5.3.1. s prihliadnutím na jeho doterajšiu prácu a prínos pre BSTZ - **n a p o m e n u t i e**
4. Hráčovi STK Pezinok Jurajovi Bellovi, s prihliadnutím na skutočnosť, že doteraz nebol disciplinárne riešený – **n a p o m e n u t i e**

Previnenie voči Súťažnému poriadku SSTZ bolo preukázané na základe predložených podkladov predsedovi klubu p. Alexymu za zaradenie hráča J. Bellu na súpisku družstva STK Pezinok C a jej predloženia na schálenie predsedovi ŠTK, napriek tomu že už odohral stretnutie v II. lige. P. Cibula neupozornil p. Alexyho na porušenie súťažného poriadku a predloženú súpisku schválil. J. Bella naapriek tomu že už nastúpil v stretnutí II. ligy za družstvo STK Pezinok B neupozornil na to p. Alexyho a nastúpil v III. Lige na 4 stretnutia.

**Proti rozhodnutiu Disciplinárnej komisie BSTZ môžu všetci previnilci podať odvolanie na VV BSTZ a na vedomie DK písomne do 15 dní odo dňa doručenia rozhodnutia.**

**Odvolanie nemá odkladný účinok.**

**Predseda DK BSTZ**

**Ján Vaniak, v.r.**

**Bratislavský stolnotenisový zväz**

*Černockého 6, 831 53 Bratislava*

**Zápisnica**

**Z rokovania Disciplinárnej komisie BSTZ, konanej dňa 5.5.2017 v Bratislave**

**Disciplinárna komisia v ložení:**

Predseda: Ján Vaniak

Členovia: Martin Grežo - Karlova Ves

Petra Baďurová – Educo Petržalka

Rudolf Čech – Slovenský Grob

Pavol Drozd – Slovan OÚ Most pri Bratislave

**na svojom zasadnutí dňa 5.5.2017 prerokovala žiadosť STK Pezinok o preskúmanie oprávnenosti štartu Andreja Čajkoviča, hráča klubu Spoje Ivanka v III. lige Bratislavského kraja za družstvo Spoje Ivanka D.**

Na základe preskúmania dostupných informácii disciplinárna komisia BSTZ zistila:

* Andrej Čajkovič na základe rebríčkového postavenia hráčov klubu patril do základu družstva Spoje Ivanka B alebo C, zaradených v II. lige Bratislavského kraja.
* Dňa  20.9.2017 nastúpil v predohrávanom stretnutí II. ligy za družstvo Spoje Ivánka B proti družstvu Spoje ivanka C a následne aj v odvetnom stretnutí.
* Po odohratí predohrávaných stretnutí v II. lige sa nechal preradiť na súpisku družstva Spoje Ivanka D, za ktoré nastúpil v 5 stretnutiach

Disciplinárna komisia BSTZ zistila, že :

* Andrej Čajkovič ako hráč základu družstva odohral stretnutie v II. Lige a následne bol neoprávnene zaradený na súpisku družstva Spoje Ivanka D v III. Lige čo bolo v rozpore s ustanovením SP o zaraďovaní hráčov na súpisky družstiev. Na základe toho DK BSTZ navrhuje ŠTK BSTZ jeho zápasy v III. Lige skrečovať. Nastúpiť za C družstvo by bol oprávnený iba v prípade že nenastúpil ani v jednom stretnutí II. Ligy a následne by nemohol hrať žiadnu vyššiu súťaž.
* Následným zaradením Andreja Čajkoviča na súpisku družstva Spoje Ivanka došlo k porušeniu Súťažného poriadku SSTZ V čl. 4.3.7.7.5.12. : „*Hráči uvedení na súpiske družstva v jeho základe........nemôžu byť zaradení v tej istej kategórii na ďalšiu súpisku družstva oddielu-klubu štartujúcho v nižšej súťažnej triede“.*
* Uvedeným porušením Súťažného poriadku SSTZ a po prekontrolovaní všetkých zápasov v ktorých Andrej Čajkovič nastúpil v II. a III. lige nedošlo k ovplyvneniu celkových výsledkov v II. a III. lige a nemali vplyv na postupy a zostupy z uvedených súťaží.

**ROZHODNUTIE DISCIPLINÁRNEJ KOMISIE BSTZ**

**Za porušenie Súťažného poriadku SSTZ pri zostavovaní a schvaľovaní súpisiek, v súlade s Disciplinárnym poriadkom SSTZ Disciplinárna komisa BSTZ u l o ž i l a:**

1. V zmysle článku 5.2.2, a 5.5.2. Disciplinárneho poriadku - **peňažitú pokutu v sume 50.- Eur klubu Spoje Ivanka**
2. Zároveň ŠTK BSTZ vzhľadom k tomu že neoprávnene nastupoval za družstvo Spoje Ivanka D skrečovať všetky zápasy A.Čajkoviča v III. lige.

**Proti rozhodnutiu Disciplinárnej komisie BSTZ je možné podať odvolanie na VV BSTZ a na vedomie DK písomne do 15 dní odo dňa doručenia rozhodnutia.**

**Odvolanie nemá odkladný účinok.**

**Predseda DK BSTZ**

**Ján Vaniak v.r.**